
50 DR.30.09.2021 
 

 

2.46 ptg 

 Tuan Abdul Latiff bin Abdul Rahman [Kuala Krai]: Bismillahi Rahmani Rahim. 
Tuan Yang di-Pertua.   

Berkembanglah payung sebuah kerajaan;  
  Berkandarkan emas kemuncaknya intan; 
RMKe-12 Kuala Krai bahaskan; 
  Buat kebaikan rakyat sekalian. 
 
Terima kasih Tuan Yang di-Pertua kerana memberikan kesempatan kepada saya 

bagi mewakili rakyat Kuala Krai yang saya kasihi untuk turut serta dalam perbahasan 
Rancangan Malaysia Kedua Belas.  Kuala Krai terlebih dahulu ingin mengucapkan 
setinggi-tinggi tahniah kepada Yang Amat Berhormat Perdana Menteri yang telah pun 
membentangkan RMKe-12 pada 27 September yang lalu dan tentunya juga kepada Yang 
Berhormat Dato’ Sri Mustapa bin Mohamed sebagai Menteri yang bertanggungjawab 
merangka RMKe-12 dengan begitu jayanya. “Malaysia Makmur, Inklusif, Mampan” adalah 
sebuah prakarsa yang amat tepat.  Inklusif lagi komprehensif untuk keluarga Malaysia 
buat menghadapi perang pandemik COVID-19 dan semestinya ia merupakan ubat 
mujarab buat memulihkan rencam ekonomi yang sedang kesakitan. 

Topik saya pada hari ini Tuan Yang di-Pertua ialah pertama berkaitan dengan 
Lebuh raya CSR.  Pastinya saya ingin menyampaikan ucapan terima kasih seluruh rakyat 
Kelantan atas pengumuman Yang Amat Berhormat Perdana Menteri berkait dengan 
pembinaan Lebuhraya CSR Bentong-Kuala Krai, dan Lebuhraya Kota Baharu-Kuala Krai 
yang bakal siap sepenuhnya pada 2025. Semestinya ini merupakan penantian seluruh 
rakyat Kelantan selama ini. Semoga nanti bakal menjadi pemangkin ekonomi pada 
Kelantan. Selain itu tentunya mimpi ngeri pulang berhari raya selama 20 jam sang 
perantau hanya akan tinggal kenangan. Alhamdulillah, dan terima kasih. 

Dalam begitu pada masa yang sama, saya menyimpan sedikit kerisauan dan 
sangat berharap jangkaan untuk siap pada 2025 tidak lagi diganjakkan sebagaimana 
terjadi sebelumnya.  Kementerian Kerja Raya harus tegas memastikan impian dan 
harapan rakyat Kelantan ini tidak lagi menjadi impian dan harapan yang kosong kerana 
sebahagian pakej projek ini masih lagi dalam perancangan, sedangkan masanya ada 
sekitar empat tahun sahaja.  

Tuan Yang di-Pertua, kejayaan vaksinasi kepada rakyat Malaysia dan kaitannya 
dengan pertumbuhan ekonomi. Alhamdulillah data hari ini menunjukkan program 
vaksinasi yang dibuat oleh kerajaan mula memberi kesan yang positif.  Hasil daripada 
usaha berterusan dan vaksinasi secara besar-besaran yang mana setakat ini hampir 61 
peratus populasi Malaysia telah menerima dua dos lengkap. Menurut Menteri Kesihatan, 
Malaysia bakal memasuki fasa endemik bermula hujung Oktober nanti.  Peralihan fasa ini 
dijangka berlaku selepas 80 peratus populasi dewasa ini lengkap menerima dua dos 
vaksin. Sudah tentu  permulaan yang sangat baik ke arah pemulihan ekonomi negara. 
Ternyata COVID-19 adalah racun yang sangat berbisa yang menyerang seluruh dunia 
tidak hanya negara kita mengalaminya. 

Pada tahun lepas, ekonomi Britain merosot sebanyak 9.9 peratus akibat wabak 
ini dan yang terburuk dicatatkan semenjak tahun 1709.  Dalam tempoh satu tahun, 
ekonomi Britain telah menunjukkan pemulihan iaitu perkembangan ekonomi mereka pada 
tahap 4.8 peratus, pada suku tahun kedua 2021. Ekonomi Britain berkembang pada kadar 
terpantas dalam 80 tahun. 

■1450 

Bagaimanakah perkara ini berlaku? Jawapannya ialah terletak pada program 
vaksinasi mereka. Britain telah menyelesaikan vaksinasi penuh lebih daripada 67 peratus 
populasi penduduk mereka. Begitu juga di Malaysia, dapatan terkini menunjukkan 
berlakunya pemulihan pertumbuhan ekonomi negara daripada negatif 0.5 peratus pada 
suku pertama tahun 2021 kepada 16.1 peratus pada suku kedua, tahun 2021.  



2.46 ptg Tuan Abdul Latiff bin Abdul Rahman [Kuala Krai]: Bismillahi Rahmani Rahim. Tuan Yang di-Pertua. Berkembanglah payung sebuah kerajaan; Berkandarkan emas kemuncaknya intan; RMKe-12 Kuala Krai bahaskan; Buat kebaikan rakyat sekalian. Terima kasih Tuan Yang di-Pertua kerana memberikan kesempatan kepada saya bagi mewakili rakyat Kuala Krai yang saya kasihi untuk turut serta dalam perbahasan Rancangan Malaysia Kedua Belas. Kuala Krai terlebih dahulu ingin mengucapkan setinggi-tinggi tahniah kepada Yang Amat Berhormat Perdana Menteri yang telah pun membentangkan RMKe-12 pada 27 September yang lalu dan tentunya juga kepada Yang Berhormat Dato' Sri Mustapa bin Mohamed sebagai Menteri yang bertanggungjawab merangka RMKe-12 dengan begitu jayanya. "Malaysia Makmur, Inklusif, Mampan" adalah sebuah prakarsa yang amat tepat. Inklusif lagi komprehensif untuk keluarga Malaysia buat menghadapi perang pandemik COVID-19 dan semestinya ia merupakan ubat mujarab buat memulihkan rencam ekonomi yang sedang kesakitan. Topik saya pada hari ini Tuan Yang di-Pertua ialah pertama berkaitan dengan Lebuh raya CSR. Pastinya saya ingin menyampaikan ucapan terima kasih seluruh rakyat Kelantan atas pengumuman Yang Amat Berhormat Perdana Menteri berkait dengan pembinaan Lebuhraya CSR Bentong-Kuala Krai, dan Lebuhraya Kota Baharu-Kuala Krai yang bakal siap sepenuhnya pada 2025. Semestinya ini merupakan penantian seluruh rakyat Kelantan selama ini. Semoga nanti bakal menjadi pemangkin ekonomi pada Kelantan. Selain itu tentunya mimpi ngeri pulang berhari raya selama 20 jam sang perantau hanya akan tinggal kenangan. Alhamdulillah, dan terima kasih. Dalam begitu pada masa yang sama, saya menyimpan sedikit kerisauan dan sangat berharap jangkaan untuk siap pada 2025 tidak lagi diganjakkan sebagaimana terjadi sebelumnya. Kementerian Kerja Raya harus tegas memastikan impian dan harapan rakyat Kelantan ini tidak lagi menjadi impian dan harapan yang kosong kerana sebahagian pakej projek ini masih lagi dalam perancangan, sedangkan masanya ada sekitar empat tahun sahaja. Tuan Yang di-Pertua, kejayaan vaksinasi kepada rakyat Malaysia dan kaitannya dengan pertumbuhan ekonomi. Alhamdulillah data hari ini menunjukkan program vaksinasi yang dibuat oleh kerajaan mula memberi kesan yang positif. Hasil daripada usaha berterusan dan vaksinasi secara besar-besaran yang mana setakat ini hampir 61 peratus populasi Malaysia telah menerima dua dos lengkap. Menurut Menteri Kesihatan, Malaysia bakal memasuki fasa endemik bermula hujung Oktober nanti. Peralihan fasa ini dijangka berlaku selepas 80 peratus populasi dewasa ini lengkap menerima dua dos vaksin. Sudah tentu permulaan yang sangat baik ke arah pemulihan ekonomi negara. Ternyata COVID-19 adalah racun yang sangat berbisa yang menyerang seluruh dunia tidak hanya negara kita mengalaminya. Pada tahun lepas, ekonomi Britain merosot sebanyak 9.9 peratus akibat wabak ini dan yang terburuk dicatatkan semenjak tahun 1709. Dalam tempoh satu tahun, ekonomi Britain telah menunjukkan pemulihan iaitu perkembangan ekonomi mereka pada tahap 4.8 peratus, pada suku tahun kedua 2021. Ekonomi Britain berkembang pada kadar terpantas dalam 80 tahun. #1450 Bagaimanakah perkara ini berlaku? Jawapannya ialah terletak pada program vaksinasi mereka. Britain telah menyelesaikan vaksinasi penuh lebih daripada 67 peratus populasi penduduk mereka. Begitu juga di Malaysia, dapatan terkini menunjukkan berlakunya pemulihan pertumbuhan ekonomi negara daripada negatif 0.5 peratus pada suku pertama tahun 2021 kepada 16.1 peratus pada suku kedua, tahun 2021.